Sportsklubben Oslo-Mjølner

Sportsklubben Oslo-Mjølner (stiftet 18. august 1927, oppløst 1955) var et norsk idrettslag fra Oslo. Klubben ble grunnlagt som Sportsklubben Mjølner av Øivind Andresen, Henry Nilsen og Fredrik Sandaker og var medlem av Arbeidernes Idrettsforbund. Mjølner hadde tilhold i Sagene-traktene og drev med fotball, bandy, skisport, håndball og volleyball for kvinner. Draktfargene var grønn trøye med rød stolpe foran og bak og hvit bukse.

Like etter andre verdenskrig ble klubbnavnet justert til Sportsklubben Oslo-Mjølner for å unngå forveksling med Mjølner, Narvik. Oslo-Mjølner gikk inn i Bjølsen Idrettslag i 1955.

Referanser

Idrettslag etablert i 1927
Tidligere idrettslag i Norge
Tidligere bandyklubber i Norge
Tidligere fotballag i Norge
Tidligere håndballag i Norge
Tidligere skiklubber i Norge
Idrettslag i Oslo
Idrettslag opphørt i 1955
Sport i Norge i 1927
Sport i Norge i 1955